### NN 70/2025 (16.4.2025.), Odluka o donošenju Programa obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama

Ministarstvo znanosti, obrazovanja i mladih

915

Na temelju članka 11. stavka 2. Zakona o obrazovanju odraslih (»Narodne novine«, broj 144/21) ministar znanosti, obrazovanja i mladih donosi

ODLUKU

O DONOŠENJU PROGRAMA OBRAZOVANJA ZA STJECANJE DJELOMIČNE KVALIFIKACIJE OPERATIVNI DJELATNIK ZA SIGURNOST I CIVILNU ZAŠTITU U ODGOJNO-OBRAZOVNIM USTANOVAMA / OPERATIVNA DJELATNICA ZA SIGURNOST I CIVILNU ZAŠTITU U
 ODGOJNO-OBRAZOVNIM USTANOVAMA

I.

Ovom Odlukom donosi se Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama.

II.

Sastavni dio ove Odluke je Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 602-07/25-03/00006
 Urbroj: 533-05-25-0002
 Zagreb, 18. ožujka 2025.

Ministar
 prof. dr. sc. Radovan Fuchs, v. r.

PROGRAM OBRAZOVANJA ZA STJECANJE DJELOMIČNE KVALIFIKACIJE OPERATIVNI DJELATNIK ZA SIGURNOST I CIVILNU ZAŠTITU U ODGOJNO-OBRAZOVNIM USTANOVAMA / OPERATIVNA DJELATNICA ZA SIGURNOST I CIVILNU ZAŠTITU U ODGOJNO-OBRAZOVNIM USTANOVAMA

1. OPĆI DIO

|  |  |  |  |
| --- | --- | --- | --- |
| OPĆE INFORMACIJE O PROGRAMU OBRAZOVANJA  ZA STJECANJE DJELOMIČNE KVALIFIKACIJE | | | |
| Sektor | 1. Sigurnost i obrana  2. Odgoj, obrazovanje i sport | | |
| Naziv programa | Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama | | |
| Vrsta programa | osposobljavanje | | |
| Predlagatelj | Naziv ustanove |  | |
| Adresa |  | |
| Razina kvalifikacije/skupa(ova) ishoda učenja prema HKO-u | Razina 4 HKO-a  SIU 1: Osnove razvoja djece i mladih u školskoj dobi (razina 3 HKO-a)  SIU 2: Osnovne komunikacijske vještine i pravila rada u odgojno-obrazovnim ustanovama (razina 4 HKO-a)  SIU 3: Poslovi zaštite i ovlasti operativnog djelatnika za sigurnost i civilnu zaštitu u odgojno-obrazovnim ustanovama (razina 4 HKO-a)  SIU 4: Osnove tehničke zaštite, zaštite od požara i eksplozija i civilne zaštite (razina 4 HKO-a)  SIU 5: Osnove samoobrane i uporabe sredstava prisile (razina 4 HKO-a) | | |
| Obujam u bodovima (CSVET) | 10 CSVET bodova  SIU 1: Osnove razvoja djece i mladih u školskoj dobi (1 CSVET bod)  SIU 2: Osnovne komunikacijske vještine i pravila rada u odgojno-obrazovnim ustanovama (1 CSVET bod)  SIU 3: Poslovi zaštite i ovlasti operativnog djelatnika za sigurnost i civilnu zaštitu u odgojno-obrazovnim ustanovama (6 CSVET bodova)  SIU 4: Osnove tehničke zaštite, zaštite od požara i eksplozija i civilne zaštite (1 CSVET bod)  SIU 5: Osnove samoobrane i uporabe sredstava prisile (1 CSVET bod) | | |
| Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija) | | | |
| Popis standarda zanimanja / skupova kompetencija | Popis standarda kvalifikacija / skupovi ishoda učenja | | Sektorski kurikulum |
| SZ Policajac/policajka  https://hko.srce.hr/registar/standard-zanimanja/detalji/36  SKOMP 1: Komunikacijske i instruktivne vještine  https://hko.srce.hr/registar/skup-kompetencija/detalji/322  SKOMP 2: Operativni policijski procesi  https://hko.srce.hr/registar/skup-kompetencija/detalji/319  SKOMP 3: Informacijsko-komunikacijske tehnologije | SK Operativni djelatnik za sigurnost i civilnu zaštitu u odgojno-obrazovnim ustanovama / Operativna djelatnica za sigurnost i civilnu zaštitu u odgojno-obrazovnim ustanovama  https://hko.srce.hr/registar/standard-kvalifikacije/detalji/588  SIU 1: Osnove razvoja djece i mladih u školskoj dobi https://hko.srce.hr/registar/skup-ishoda-ucenja/detalji/15929 | |  |
| https://hko.srce.hr/registar/skup-kompetencija/detalji/324  SZ Stručni komunikacijski posrednik / stručna komunikacijska posrednica  https://hko.srce.hr/registar/standard-zanimanja/detalji/78  SKOMP 4: Rad i komunikacija u školskom okruženju  https://hko.srce.hr/registar/skup-kompetencija/detalji/685  SZ Zaštitar / zaštitarka  https://hko.srce.hr/registar/standard-zanimanja/detalji/220  SKOMP 5: Ovlasti zaštitara u pružanju usluga tjelesne zaštite osoba i imovine  https://hko.srce.hr/registar/skup-kompetencija/detalji/1878  SZ Pomoćnik u nastavi / pomoćnica u nastavi  SKOMP 6: Sigurnost i zdravstvena zaštita učenika s teškoćama u razvoju  https://hko.srce.hr/registar/skup-kompetencija/detalji/772  SZ Kućni majstor – domar / kućna majstorica – domarka  https://hko.srce.hr/registar/standard-zanimanja/detalji/171  SKOMP 7: Zaštita na radu i zaštita okoliša u poslu kućnog majstora – domara  https://hko.srce.hr/registar/skup-kompetencija/detalji/1497 | SIU 2: Osnovne komunikacijske vještine i pravila rada u odgojno-obrazovnim ustanovama  https://hko.srce.hr/registar/skup-ishoda-ucenja/detalji/15930  SIU 3: Poslovi zaštite i ovlasti operativnog djelatnika za sigurnost i civilnu zaštitu u odgojno-obrazovnim ustanovama https://hko.srce.hr/registar/skup-ishoda-ucenja/detalji/15931  SIU 4: Osnove tehničke zaštite, zaštite od požara i eksplozija i civilne zaštite https://hko.srce.hr/registar/skup-ishoda-ucenja/detalji/15932  SIU 5: Osnove samoobrane i uporabe sredstava prisile https://hko.srce.hr/registar/skup-ishoda-ucenja/detalji/15933 | |  |
| Uvjeti za upis u program | − posjedovanje kvalifikacije minimalno na razini 4.2 HKO-a  − hrvatsko državljanstvo  − prijavljeno prebivalište u Republici Hrvatskoj  − navršenih 18 godina na dan početka obrazovanja  − posebna psihička i tjelesna zdravstvena sposobnost  − osobna dostojnost za obavljanje poslova operativnog djelatnika | | |
| Uvjeti stjecanja programa (završetka programa) | − stečenih 10 CSVET bodova  Uspješna završna provjera stečenih znanja, vještina, odgovornosti i ovlasti.  O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se Uvjerenje o osposobljavanju za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama. | | |
| Trajanje i načini izvođenja nastave | Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama (u daljnjem tekstu: operativni djelatnik) izvodi se redovitom nastavom u trajanju od 250 sati, uz mogućnost izvođenja teorijskog dijela programa putem online prijenosa u stvarnom vremenu.  Program provode ustanove koje imaju registriranu djelatnost obrazovanja odraslih i ispunjavaju uvjete propisane Zakonom o obrazovanju odraslih i Programom.  Ishodi učenja ostvaruju se vođenim procesom učenja i poučavanja u školi/ odgojno-obrazovnoj ustanovi u trajanju od 60 sati, učenjem temeljenim na radu, u trajanju od 115 sati, a dijelom samostalnim aktivnostima polaznika, u trajanju od 75 sati.  Učenjem temeljenim na radu, odnosno sudjelovanjem u izvršenju konkretnih radnih zadaća u stvarnim ili simuliranim uvjetima, polaznik se osposobljava za operativne poslove za sigurnost i civilnu zaštitu u odgojno-obrazovnim ustanovama. Učenje temeljeno na radu provodi se isključivo u školskoj ustanovi/odgojno-obrazovnoj ustanovi.  Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu. | | |
|  | Osposobljavanje za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama obuhvaća:  − ostvarenje ishoda učenja propisanih ovim programom obrazovanja, a koji su nužni za stjecanje kompetencija za obavljanje poslova operativni djelatnik za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama  − razvoj kognitivnih, praktičnih i socijalnih vještina te jačanje samostalnosti i odgovornosti za postupanja u nepredvidivim situacijama, a koje se odnose na poslove operativnog djelatnika za sigurnost i civilnu zaštitu u odgojno-obrazovnim ustanovama / operativna djelatnica za sigurnost i civilnu zaštitu u odgojno-obrazovnim ustanovama  − razvoj organizacijskih i komunikacijskih vještina polaznika.  Proces učenja i poučavanja temelji se na rješavanju problemskih situacija i zadatcima iz stvarnog života i na provođenju projektnih zadataka te stjecanju kompetencija u stvarnom radnom procesu. Kod polaznika se potiče asertivnost i razvijanje suradničkih odnosa s ostalim polaznicima u zajedničkom radu, ali i razvijanje samostalnosti i odgovornosti za donošenje odluka. Od polaznika se očekuje aktivno sudjelovanje u procesu učenja i poučavanja kao i u procesu vrednovanja i samovrednovanja postignutih ishoda učenja te redovito pohađanje svih oblika nastave.  Također, od nastavnika se očekuje kreativnost tijekom procesa učenja te odgovornost za ostvarivanje ishoda učenja uz korištenje suvremenih nastavnih tehnologija. | | |
| Horizontalna prohodnost | / | | |
| Vertikalna prohodnost | / | | |
| Materijalni uvjeti i okruženje za učenje koji su potrebni za izvedbu programa | Standardna učionica s računalom i osiguranim pristupom internetu te projektor i zaslon, školska knjižnica, sportska dvorana.  Oprema: računala, projektor, daljinski pokazivač, nastavna literatura, lingvometodički pisani stručni materijali, tiskani programski materijali, tematski nastavni filmovi, sredstva za vezivanje – lisice, raspršivači s dozvoljenim neškodljivim tvarima, sredstva za zaštitu od požara i pružanje osnovne prve pomoći.  https://hko.srce.hr/registar/skup-ishoda-ucenja/detalji/15929  https://hko.srce.hr/registar/skup-ishoda-ucenja/detalji/15930  https://hko.srce.hr/registar/skup-ishoda-ucenja/detalji/15931  https://hko.srce.hr/registar/skup-ishoda-ucenja/detalji/15932  https://hko.srce.hr/registar/skup-ishoda-ucenja/detalji/15933 | | |
| Kompetencije koje se programom stječu | | | |
| 1. Poznavati službene komunikacijske obrasce i taktike rješavanja nastalih konflikata  2. Poznavati službene komunikacijske obrasce i taktike pregovaranja  3. Prepoznati moguće eksplozivne naprave kod osiguranja objekata i prostora  4. Primijeniti informacijsko-komunikacijsku tehnologiju kod tehničke zaštite osoba, objekata i prostora  5. Poznavati osnovna pravila rada škole  6. Poznavati osnovni djelokrug rada pojedinih radnika škole  7. Primjenjivati osnovne komunikacijske vještine  8. Provjeriti identitet osobe sukladno ovlastima  9. Pregledati osobe, predmete i prometna sredstva sukladno ovlastima  10. Dati upozorenje i zapovijed sukladno ovlastima  11. Privremeno ograničiti kretanje osobe prema propisima  12. Primijeniti sredstva prisile i upotrijebiti tjelesnu snagu sukladno ovlastima  13. Poznavati osnovne postupke pružanja prve pomoći  14. Prepoznati vršnjačko i druge oblike nasilja i primijeniti propisane postupke u slučajevima uočavanja nasilja  15. Primijeniti postupke zaštite na radu i zaštite od požara u svakodnevnom radu | | | |
| Preporučeni načini praćenja kvalitete i uspješnosti izvedbe programa | U procesu praćenja kvalitete i uspješnosti provedbe programa primjenjuju se sljedeće aktivnosti:  – provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima  – provodi se istraživanje i anketiranje nastavnika o istim pitanjima kao u prethodnoj stavci  – provodi se analiza uspjeha, transparentnosti i objektivnosti provjera i ostvarenosti ishoda učenja.  Na temelju rezultata anketa dobiva se pregled uspješnosti izvedbe programa te postignuća polaznika kao i procjena kvalitete nastavničkog rada ustanove. | | |
| Datum revizije programa |  | | |

2. MODULI I SKUPOVI ISHODA UČENJA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Redni broj | NAZIV MODULA | POPIS SKUPOVA ISHODA UČENJA | Razina | Obujam CSVET | Broj sati | | | |
| VPUP | UTR | SAP | UKUPNO |
| 1. | SIGURNOST I CIVILNA ZAŠTITA U ODGOJ­NO-OB­RAZOVNIM USTANOVAMA | Osnove razvoja djece i mladih u školskoj dobi | 3 | 1 | 10 | 10 | 5 | 25 |
| Osnovne komunikacijske vještine i pravila rada u odgojno-obrazovnim ustanovama | 4 | 1 | 10 | 10 | 5 | 25 |
| Poslovi zaštite i ovlasti operativnog djelatnika za sigurnost i civilnu zaštitu u odgojno-obrazovnim ustanovama | 4 | 6 | 30 | 60 | 60 | 150 |
| Osnove tehničke zaštite, zaštite od požara i eksplozija i civilne zaštite | 4 | 1 | 5 | 15 | 5 | 25 |
| Osnove samoobrane i uporabe sredstava prisile | 3 | 1 | 5 | 20 | 0 | 25 |
| Ukupno | | | | 10 | 60 | 115 | 75 | 250 |

VPUP – vođeni proces učenja i poučavanja

UTR – učenje temeljeno na radu

SAP – samostalne aktivnosti polaznika

3. RAZRADA MODULA I SKUPOVA ISHODA UČENJA

|  |  |  |  |
| --- | --- | --- | --- |
| NAZIV MODULA | SIGURNOST I CIVILNA ZAŠTITA U ODGOJNO-OBRAZOVNIM USTANOVAMA | | |
| Šifra modula |  | | |
| Kvalifikacije nastavnika koji sudjeluju u realizaciji modula | https://hko.srce.hr/registar/skup-ishoda-ucenja/detalji/15929  https://hko.srce.hr/registar/skup-ishoda-ucenja/detalji/15930  https://hko.srce.hr/registar/skup-ishoda-ucenja/detalji/15931  https://hko.srce.hr/registar/skup-ishoda-ucenja/detalji/15932  https://hko.srce.hr/registar/skup-ishoda-ucenja/detalji/15933  Kadrovski uvjeti:  − najmanje razina 7.1. sv ili 7.1. st HKO-a odgovarajućeg profila  − učenje temeljeno na radu za SIU-e: Poslovi zaštite i ovlasti operativnog djelatnika za sigurnost i civilnu zaštitu u odgojno-obrazovnim ustanovama, Osnove tehničke zaštite, zaštite od požara i eksplozija i civilne zaštite i Osnove samoobrane i uporabe sredstava prisile – najmanje razina 4.2 HKO-a odgovarajućeg profila | | |
| Obujam modula (CSVET) | 10 CSVET-a  SIU 1: Osnove razvoja djece i mladih u školskoj dobi (1 CSVET bod)  SIU 2: Osnovne komunikacijske vještine i pravila rada u odgojno-obrazovnim ustanovama (1 CSVET bod)  SIU 3: Poslovi zaštite i ovlasti operativnog djelatnika za sigurnost i civilnu zaštitu u odgojno-obrazovnim ustanovama (6 CSVET bodova)  SIU 4: Osnove tehničke zaštite, zaštite od požara i eksplozija i civilne zaštite (1 CSVET bod)  SIU 5: Osnove samoobrane i uporabe sredstava prisile (1 CSVET bod) | | |
| Načini stjecanja ishoda učenja (od – do, postotak) | Vođeni proces učenja i poučavanja | Oblici učenja temeljenog na radu | Samostalne aktivnosti polaznika |
| 60 sati (24 %) | 115 sati (46 %) | 75 sati (30 %) |
| Status modula  (obvezni/izborni) | obvezni | | |
| Cilj (opis) modula | Cilj modula je polaznicima omogućiti stjecanje znanja i vještina potrebnih za profesionalno obavljanje poslova i primjenu ovlasti operativnog djelatnika sukladno zakonskim odredbama i pravilima struke. Po završetku ovog modula polaznici će biti osposobljeni za obavljanje poslova i primjenu ovlasti operativnog djelatnika, poštujući dostojanstvo, ugled i čast svake osobe. | | |
| Ključni pojmovi | propisi i pravila rada, razvoj djece, specifičnosti ponašanja djece u školskoj dobi, znakovi neprihvatljivog ponašanja, komunikacija, mirno rješavanje sukoba, sigurnost, poslovi, ovlasti, civilna zaštita, tehnička zaštita, zaštita od požara i eksplozija, otpor, sredstva prisile, samoobrana, tjelesna snaga, raspršivač s neškodljivom dozvoljenom tvari, sredstva za vezivanje, izvješće | | |
| Oblici učenja temeljenog na radu | Učenje temeljeno na radu provodi se kroz dva oblika:  − integrirano, kroz rad na situacijskoj i problemskoj nastavi u specijaliziranim prostorima (simuliranim objektima) u odgojno-obrazovnim ustanovama  − učenje na radnome mjestu u odgojno-obrazovnim ustanovama, gdje se polaznici postupno uvode u posao te u ograničenom obujmu sudjeluju u radnom procesu u kontroliranim uvjetima uz mentora. Rad na radnome mjestu dio je programa strukovnog obrazovanja i osposobljavanja koji vodi do formalne kvalifikacije. | | |
| Literatura i specifična nastavna sredstva potrebna za realizaciju modula | − Zakon o odgoju i obrazovanju u osnovnoj i srednjoj školi  − Statut škole  − Kućni red škole  − Etički kodeks ustanove  − Kazneni zakon RH  − Zakon o kaznenom postupku  − Prekršajni zakon  − Zakon o sudovima za mladež  − Zakon o prekršajima protiv javnog reda i mira  − Zakon o privatnoj zaštiti  − Zakon o sustavu civilne zaštite  − Zakon o zaštiti na radu  − Zakon o zaštiti od požara  − Stručna literatura za ostvarivanje skupova ishoda učenja: Osnove rada djece i mladih u školskoj dobi i Osnovne komunikacijske vještine  − Stručna literatura za ostvarivanje ostalih skupova ishoda učenja. | | |

|  |  |  |
| --- | --- | --- |
| Skup ishoda učenja iz SK-a, obujam | | Osnove razvoja djece i mladih u školskoj dobi, 1 CSVET bod |
| Ishodi učenja | | |
| 1. Prepoznati specifičnosti ponašanja djece u školskoj dobi | | |
| 2. Opisati znakove neprihvatljivog ponašanja | | |
| 3. Prepoznati granice neprihvatljivog ponašanja | | |
| 4. Prepoznati znakove ponašanja koji predstavljaju potencijalnu ugrozu | | |
| 5. Uočiti odstupanja u ponašanju koja su posljedica različitih teškoća učenika od tipičnog ponašanja | | |
| 6. Objasniti važnost mirnog rješavanja sukoba i donošenja odluka | | |
| Dominantan nastavni sustav i opis načina ostvarivanja SIU | | |
| Tijekom izvođenja ovog skupa ishoda učenja primjenjuju se problemski i heuristički nastavni sustavi koji se često kombiniraju i izmjenjuju.  Tijekom učenja i poučavanja koriste se metoda usmenog izlaganja, rad na tekstu, izrada mentalnih mapa, digitalnih plakata, prezentacija, istraživački zadatci na internetu, interaktivni kvizovi, nastavni listići, heuristički razgovor, diskusija i igre uloga. | | |
| Nastavne cjeline/teme | Propisi u okviru rada odgojno-obrazovnih ustanova  Osnove razvoja djece i mladih  Specifičnosti ponašanja djece i mladih u školskoj dobi  Svjesnost o različitosti djece i mladih  Rizična ponašanja djece i mladih  Učinci digitalnih tehnologija (nasilnih videoigara, društvenih mreža…) na razvoj djece i mladih  Individualni, obiteljski, školski i društveni učinci na ponašanje učenika  Zauzimanje perspektive drugih  Etička načela  Mirno rješavanje sukoba  Prava djece i mladih | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacija: Na dvorištu škole, oko jednog učenika koji ima odstupanja u ponašanju kao posljedicu određene teškoće, okuplja se veći broj učenika. Neki od okupljenih učenika ga guraju i neprihvatljivo s njim komuniciraju. Pojedini učenici ga brane ili odlaze s mjesta događaja.  Na drugom kraju dvorišta dva učenika kriomice puše uz odbacivanje žara u kontejner s papirom.  Zadatak 1: Polaznik će u kontekstu opisane radne situacije usmeno opisati specifičnosti ponašanja djece u školskoj dobi. Uočiti će odstupanja u ponašanju koje je posljedica teškoće i prepoznati granice neprihvatljivog ponašanja pojedinca. Prepoznat će važnost zauzimanja perspektive drugih i etička načela. Nadalje, polaznik će istaknuti važnost mirnog rješavanja sukoba i donošenja odluka te kroz igranje uloga demonstrirati različite primjere komunikacije operativnog djelatnika/djelatnice u interakciji s učenicima te tehnike deeskalacije i mirnog rješavanja sukoba.  Način vrednovanja: Uz korištenje rubrike za vrednovanje, nastavnik vrednuje opis rješavanja opisane konfliktne situacije i primjerenost simulirane komunikacije na verbalnom, neverbalnom i empatičkom planu te tehnike deeskalacije i metode rješavanja konflikata.. Također, na isti način ih vrednuju i drugi polaznici.  Uslijedit će povratna informacija o onom što je bilo dobro, a što bi trebalo ispraviti.  Zadatak 2: Polaznik će u zadanom situaciji prepoznati situaciju ugroze i znakove neprihvatljivog ponašanja učenika, koji ju mogu izazvati. Potom će predložiti i demonstrirati rješavanje opisane situacije u kojoj ponašanje učenika može izazvati ugrozu.  Način vrednovanja: Uz korištenje rubrike za vrednovanje, nastavnik vrednuje prepoznavanje ugroze te izbor i simulaciju načina sprječavanja ugroze. Vrednuju ih i ostali polaznici. Uslijedit će analiza i povratna informacija nastavnika. Polaznici će iznijeti svoje dojmove. | | |
| Prilagodba iskustava učenja za polaznike/ osobe s invaliditetom | | |
| / | | |

|  |  |  |
| --- | --- | --- |
| Skup ishoda učenja iz SK-a, obujam | | Osnovne komunikacijske vještine i pravila rada u odgojno-obrazovnim ustanovama, 1 CSVET bod |
| Ishodi učenja | | |
| 1. Opisati osnovna pravila rada odgojno-obrazovnih ustanova i djelokrug rada pojedinih radnika | | |
| 2. Identificirati propise u okviru rada odgojno-obrazovnih ustanova | | |
| 3. Prepoznati oblike neverbalne komunikacije | | |
| 4. Razlikovati otvorena i zatvorena pitanja | | |
| 5. Koristiti vještinu aktivnog slušanja | | |
| 6. Primijeniti učinkovite oblike verbalne i neverbalne komunikacije radi uspostavljanja suradničkog odnosa sa sugovornikom | | |
| 7. Objasniti uzroke i moguće posljedice interpersonalnih konflikata | | |
| 8. Primijeniti pretpostavke za nenasilno rješavanje konfliktne situacije | | |
| Dominantan nastavni sustav i opis načina ostvarivanja SIU | | |
| Tijekom izvođenja ovog skupa ishoda učenja primjenjuju se problemski i heuristički nastavni sustavi koji se često kombiniraju i izmjenjuju.  Tijekom učenja i poučavanja koriste se demonstriranje različitih komunikacijskih situacija kroz igranje uloga, metoda usmenog izlaganja, rad na tekstu, izrada mentalnih mapa, digitalnih plakata, prezentacija, istraživački zadatci na internetu, interaktivni kvizovi, nastavni listići, heuristički razgovor, diskusija. | | |
| Nastavne cjeline/teme | Verbalna i neverbalna komunikacija  Aktivno slušanje  Interpersonalne vještine  Krizna komunikacija  Načini ponašanja u konfliktnim situacijama  Odnosi među vršnjacima kroz djetinjstvo i odrastanje  Razmjena informacija s odgojno-obrazovnim djelatnicima radi pružanja podrške učenicima u riziku i/ili u slučaju ugroze | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacija i/ili projektnog zadatka 1: Kroz igranje uloga polaznici demonstriraju različite primjere komunikacije operativnog djelatnika/djelatnice u interakciji s učenicima i građanima.  Način vrednovanja: Uz korištenje rubrike za vrednovanje, nastavnik vrednuje primjerenost komunikacije na verbalnom, neverbalnom i empatičkom planu. Također, na isti način ih vrednuju i drugi polaznici.  Uslijedit će povratna informacija o onom što je bilo dobro, a što bi trebalo ispraviti.  Opis radne situacija i/ili projektnog zadatka 2: Primijeniti tehnike deeskalacije i nenasilnog rješavanja sukoba kroz igranje uloga (konfliktna situacija: roditelji se svađaju oko mjesta za parkiranje, sukob učenika s učenikom oko korištenja aparata s napitcima).  Način vrednovanja: Uz korištenje rubrike za vrednovanje, nastavnik vrednuje komunikacijske vještine, tehnike deeskalacije i metode rješavanja konflikata. Vrednuju ih i ostali polaznici. Uslijedit će analiza i povratna informacija nastavnika. Polaznici će iznijeti svoje dojmove. | | |
| Prilagodba iskustava učenja za polaznike/ osobe s invaliditetom | | |
| / | | |

|  |  |  |
| --- | --- | --- |
| Skup ishoda učenja iz SK-a, obujam | | Poslovi zaštite i ovlasti operativnog djelatnika za sigurnost i civilnu zaštitu u odgojno-obrazovnim ustanovama, 6 CSVET bodova |
| Ishodi učenja | | |
| 1. Objasniti zakonske odredbe za primjenu ovlasti operativnog djelatnika za sigurnost i civilnu zaštitu | | |
| 2. Prepoznati uvjete za davanje upozorenja i naredbi | | |
| 3. Opisati postupak provjere identiteta i pregleda | | |
| 4. Demonstrirati provjeru identiteta osobe prema situacijama | | |
| 5. Razlikovati pregled od pretrage osobe, predmeta i prometnih sredstava | | |
| 6. Demonstrirati postupanje prilikom pregleda osobe u normalnoj, sumnjivoj i opasnoj situaciji | | |
| 7. Prepoznati okolnosti za privremeno ograničenje slobode kretanja i osiguranja mjesta događaja | | |
| 8. Objasniti opće uvjete i načela uporabe sredstava prisile | | |
| 9. Navesti zakonske uvjete za uporabu tjelesne snage, raspršivača s dozvoljenim neškodljivim tvarima, i sredstava za vezivanje i palice | | |
| 10. Sastaviti izvješća o obavljenim poslovima i primijenjenim ovlastima | | |
| Dominantan nastavni sustav i opis načina ostvarivanja SIU | | |
| Tijekom realizacije ovog skupa ishoda učenja primjenjuju se problemski i heuristički nastavni sustavi te učenje temeljeno na radu.  Tijekom učenja temeljenog na radu polaznici će stjecati vještine postupanja u normalnoj, sumnjivoj i opasnoj situaciji, vještine pregleda osobe i predmeta te sastavljanja izvješća o obavljenim poslovima i primijenjenim ovlastima.  Tijekom učenja i poučavanja koriste se demonstriranje različitih postupanja kroz igranje uloga, metoda usmenog izlaganja, rad na tekstu, izrada mentalnih mapa, digitalnih plakata, prezentacija, problemski zadatci, istraživački zadatci na internetu, interaktivni kvizovi, nastavni listići, heuristički razgovor, diskusija, uz primjenu individualiziranog pristupa i suradničkih oblika rada, kao i svrhovitu uporabu informacijske i komunikacijske tehnologije. | | |
| Nastavne cjeline/teme | Propisi u okviru rada odgojno-obrazovne ustanove  Zaštita osobnih podataka  Propisi u okviru protupravnih ponašanja  Davanje upozorenja i naredbi  Provjera identiteta osoba  Pregled osoba, predmeta i prometnih sredstava te privremeno zadržavanje ili preuzimanje predmeta  Privremeno ograničavanje slobode kretanja  Osiguranje mjesta događaja u skladu s propisima  Privremeno oduzimanje predmeta | |
|  | Uporaba sredstava prisile – načela uporabe, vrste otpora, uporaba tjelesne snage, raspršivača neškodljivih tvari, palice, sredstva za vezivanje  Pregled i pretraga u skladu s drugim propisima  Postupanja operativnog djelatnika prilikom provjere identiteta u normalnoj, sumnjivoj i opasnoj situaciji  Postupanja operativnog djelatnika prilikom pregleda u normalnoj, sumnjivoj i opasanoj situaciji  Prepoznavanje protupravnih/neprihvatljivih ponašanja vezana uz školsko okruženje  Sadržaj izvješća o obavljenim poslovima i primijenjenim ovlastima | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacije i/ili projektnog zadatka 1: Nastavnik priprema i oblikuje konkretnu situaciju dojave o događaju kad polaznik prilikom rješavanja treba prepoznati potrebne mjere i radnje, analizirati dostupne podatke, uzroke i razloge koji su doveli do potrebe provjere identiteta i pregleda osobe, predmeta i prometnog sredstva.  Pravilna izvedba zadatka: Polaznik treba prema opisanoj situaciji prepoznati razinu rizika i prilagoditi taktiku primjene provjere identiteta i pregleda osobe, predmeta i prometnog sredstva te način sastavljanja izvješća.  Vrednovanje: Pomoću unaprijed definiranih kriterija vrednovanja, nastavnik tijekom vježbe vrednuje proces istraživanja i simulacije uz pomoć rubrike za kriterijsko vrednovanje na temelju koje izvodi ocjenu.  Polaznici na kraju vježbe provode evaluaciju i samoevaluaciju provedenog, kritički prosuđuju i vrednuju simulaciju.  Opis radne situacije i/ili projektnog zadatka 2: Nastavnik priprema i oblikuje konkretnu situaciju vezanu uz privremeno ograničenje slobode kretanja i osiguranje mjesta događaja prilikom koje polaznik mora definirati potrebne mjere i radnje, analizirati rizike za osobe i imovinu.  Pravilna izvedba zadatka: Polaznik treba prema opisanoj situaciji i mogućem riziku prepoznati koju od ovlasti može primijeniti te način sastavljanja izvješća.  Vrednovanje: Pomoću unaprijed definiranih kriterija vrednovanja, nastavnik tijekom vježbe vrednuje proces istraživanja i simulacije uz pomoć rubrike za kriterijsko vrednovanje na temelju koje izvodi ocjenu.  Polaznici na kraju vježbe provode evaluaciju i samoevaluaciju provedenog, kritički prosuđuju i vrednuju simulaciju. | | |
| Prilagodba iskustava učenja za polaznike / osobe s invaliditetom | | |
| / | | |

|  |  |  |
| --- | --- | --- |
| Skup ishoda učenja iz SK-a, obujam | | Osnove tehničke zaštite, zaštite od požara i eksplozija i civilne zaštite, 1 CSVET bod |
| Ishodi učenja | | |
| 1. Primijeniti sustave tehničke zaštite i sustave zaštite od požara i eksplozija | | |
| 2. Opisati procedure provjere/sigurnosti prostora odgojno-obrazovnih ustanova, rasvjete, sustava tehničke zaštite i zaštite od požara i eksplozija | | |
| 3. Demonstrirati obilazak prostora odgojno-obrazovnih ustanova radi provjere/sigurnosti prema tlocrtu | | |
| 4. Prepoznati situacije u kojima je potrebna suradnja s vanjskim suradnicima, sustavom civilne zaštite i žurnim službama (policija, hitna medicinska služba, vatrogasci, socijalna skrb) | | |
| 5. Demonstrirati postupak neodgodive prve pomoći do dolaska stručne osobe | | |
| 6. Demonstrirati poslove operativnog djelatnika u skladu s propisima zaštite na radu | | |
| Dominantan nastavni sustav i opis načina ostvarivanja SIU | | |
| Tijekom realizacije ovog skupa ishoda učenja primjenjuju se učenje temeljeno na radu, problemski i heuristički nastavni sustavi.  Tijekom učenja temeljenog na radu polaznici će stjecati vještine primjene mjera zaštite na radu, pružanja osnovne prve pomoći do dolaska stručne osobe te vještine provjere/sigurnosti prostora.  Tijekom učenja i poučavanja koriste se demonstriranje različitih postupanja kroz igranje uloga, metoda usmenog izlaganja, rad na tekstu, izrada mentalnih mapa, digitalnih plakata, prezentacija, problemski zadatci, istraživački zadatci na internetu, interaktivni kvizovi, nastavni listići, heuristički razgovor, diskusija, uz primjenu individualiziranog pristupa i suradničkih oblika rada, kao i svrhovitu uporabu informacijske i komunikacijske tehnologije. | | |
| Nastavne cjeline/teme | Primjena sustava tehničke zaštite, zaštite od požara i eksplozija s procedurama provjere štićenog objekta i prostora  Primjena preventivnih i operativnih mjera civilne zaštite  Procedure kod rizičnih situacija, nesreća i katastrofa  Prohodnost vatrogasnih i evakuacijskih putova i izlaza  Zaustavljanje krvarenja  Pružanje neodgodive prve pomoći  Zaštita na radu i zaštita od požara i eksplozija  Mjere zaštite i spašavanje u kriznim situacijama | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacija i/ili projektnog zadatka 1: Kroz igranje uloga, u simuliranoj situaciji, polaznici demonstriraju postupke operativnog djelatnika kod požara i eksplozija.  Način vrednovanja: Uz korištenje rubrike za vrednovanje, nastavnik vrednuje primjerenost komunikacije na verbalnom, neverbalnom i empatičkom planu. Također, na isti način ih vrednuju i drugi polaznici.  Uslijedit će povratna informacija o onom što je bilo dobro, a što bi trebalo ispraviti.  Opis radne situacija i/ili projektnog zadatka 2: Kroz igranje uloga, u simuliranoj situaciji, polaznici demonstriraju postupke operativnog djelatnika kod dojave o eksplozivnoj napravi.  Način vrednovanja: Uz korištenje rubrike za vrednovanje, nastavnik vrednuje primjerenost komunikacije na verbalnom, neverbalnom i empatičkom planu. Također, na isti način ih vrednuju i drugi polaznici.  Uslijedit će povratna informacija o onom što je bilo dobro, a što bi trebalo ispraviti. | | |
| Prilagodba iskustava učenja za polaznike/ osobe s invaliditetom | | |
| / | | |

|  |  |  |
| --- | --- | --- |
| Skup ishoda učenja iz SK-a, obujam | | Osnove samoobrane i uporabe sredstava prisile, 1 CSVET bod |
| Ishodi učenja | | |
| 1. Primijeniti osnove tehnike tjelesne snage za svladavanje osobe koja pruža otpor | | |
| 2. Demonstrirati uporabu raspršivača s dozvoljenom neškodljivom tvari | | |
| 3. Primijeniti osnove tehnike vezivanja osobe | | |
| 4. Primijeniti osnove tehnike udarca palicom sukladno situaciji i ovlastima | | |
| Dominantan nastavni sustav i opis načina ostvarivanja SIU | | |
| Ovaj skup ishoda učenja realizira se kroz učenje temeljeno na radu.  Tijekom učenja temeljenog na radu polaznici će stjecati vještine primjene tehnika svladavanja osoba sukladno situaciji i ovlastima.  Tijekom učenja i poučavanja nastavnik demonstrira i objašnjava tehnike, nakon čega ih polaznik ponavlja i uvježbava.  Polaznik će tijekom učenja temeljenog na radu analizirati i kritički prosuđivati vlastite motoričko-funkcionalne sposobnosti i motivirano pristupiti vježbama, uz pratnju i poticaj nastavnika i ostalih polaznika te kombinirati metode standardnog ponavljajućeg vježbanja, promjenjivog vježbanja i situacijskog vježbanja. Nastavnik će individualiziranim pristupom i suradničkim oblicima rada poticati polaznika da razvija motoričko-funkcionalne sposobnosti te promjenom metoda vježbanja jača svoje motoričko-funkcionalne sposobnosti, cijeniti polaznikovu samostalnost i poštivati njegove mogućnosti. | | |
| Nastavne cjeline/teme | Svladavanje aktivnog i pasivnog otpora  Zahvati samoobrane  Uporaba raspršivača s dozvoljenom neškodljivom tvari i uporaba sredstava za vezivanje | |
| Načini i primjer vrjednovanja skupa ishoda učenja | | |
| Zadatak: U simuliranoj situaciji polaznik primjenjuje zahvat samoobrane, sredstva za vezivanje i pregledava osobu.  Pravilna izvedba zadatka: Polaznik prilazi napadaču i primjenjuje zahvate samoobrane, veže osobu, obavlja pregled osobe te sastavlja izvješće o uporabi sredstava prisile.  Vrednovanje: Prema unaprijed utvrđenim kriterijima vrednuje se struktura kretanja koja odgovara strukturi elementa i savlada je u određenom vremenu. | | |
| Prilagodba iskustava učenja za polaznike / osobe s invaliditetom | | |
| / | | |

\* Napomena:

Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.